Er der naturlige "ting" på din fold såsom træer, bakker, vandløb osv.? Har du selv anbragt små/store ting på din fold som fx bildæk, sandbunker, læskur osv? Kort sagt: hvad har du på din fold? 
intet andet.
Tør fold men græs, året rundt, og hos mig er det naturlig for de Smukke at græsse og slappe af. De har ikke brug for at gøre ikke heste ting (lege) dog lægger jeg et grantræ ud af og til, og det kan Tøsedullen godt li´at rulle sig i...
På vinterfolden er der kun græs. Dog står der læhegn langs et par af siderne, som hestene elsker at nippe i. Og så smider vi gerne juletræer ud omkring jul. På sommerfoldene er der en del træer inde på folden og læhegn rundt omkring på de fleste sider. Og så er der et kildevæld på folden, men det forsøger vi nu ihærdigt at dræne væk, da det bliver så sumpet rundt omkring det.
På min jordfold - hvortil hestene har adgang hele tiden - også når de går på græs, har vi to læskure. Det ene lukket på en enkelt side, det andet lukket på tre sider. På min græsfold er der indtil videre kun græs, men i løbet af sommeren bliver der plantet en remise af piletræer midt på. Vi har nemlig meget vand der om vinteren, og piletræer suger godt. Samtidig giver det jo også læ for både sol og blæst. I forlængelse heraf graver vi en grøft, som kan springes. Når vi beskærer træer, smider vi som regel æble-, pære- og hasselgrene på folden. Det elsker de!
vores (snart) 3 folde er lidt forskellige. Fold 1 ud til vejen er helt almindelig. Fold 2 har en lille bakke, med et par træer på, nede i det ene hjørne med en sti, der går bagom, som er "omgivet af træer". Ret hyggeligt. Det passer med at der kun kan gå en heste rundt ad gangen, så der står de indimellem i rad og række og gemmer sig *S*. Fold 3, som vi først lige har fået sået og endnu ikke hegnet ind, har p.t. en lille vold på et par metes længde i det fjerneste hjørne. Det er fordi vi har fået gravet en halv skov's træstubbe op og de ligger så begravet dernede. De vil med tiden formulde sig og bakken bliver lidt mindre. Men hestene skal først bruge den mark til næste år, så når vi hegner ind kommer hegnet til at gå mellem den nyskabte bakke og den vold, der går bagved. Så lidt "spræld" er der da hos os..men ikke noget helt vildt. Jeg lægger også gerne det brugte juletræ ud til hestene hvert år, selvom de ikke interesserer sig synderligt for dem. Men det giver dem da lidt nyt at kigge på og har da set min dreng nipse lidt til det indimellem...
en hest kan godt stå halt selv om hovbylden er fundet og skåret, har du husket at give sæbevandsbade osv. jette
Efter smeden har været i gang, er det desværre forværret. Derfor jeg er i tvivl om jeg skal have dyrlægen ud. Sæbevand er desværre udelukket, hun er skrækslagen for vand. Synes det svært om man bare skal se tiden an, eller man skal træde til. Hun har sindsygt ondt.
er der desværre ikke noget der hedder, så må du samtidig med at du bader hendes hov træne hendes vandskræk væk. du kan ikke slippe nemt om en hovbyld, ved at skifte smed og dyrlæge. så på med tålmodigheden og igang med varmt vand og sæbespåner god fornøjelse
Sæbebad til en hovbyld SKAL der til. Så må hesten komme sig over sin vandsræk  Hvis hesten er så halt som du hentyder synes jeg altså du skal overveje at få en dyrlæge ud nu og få ham til at give den noget smertestillende. Det må gøre SÅ forfærdeligt ondt.
Jette-stald møllegården : der er intet at gøre, hun er vandskræk. Jeg ved efterhånden ikke hvem der så blir mest skadet, hvis jeg skulle forsøge. har skam fin tålmodighed, ikke der problemet ligger. Men jo ny smed skal dertil..
Sandra : så der snakket med smed og dyrlæge. De vil intet gøre endnu. Heller ikke smertestillende :/
Jeg har brugt de sidste par uger af mit liv på en hovbyld. Forløbet var således. I en månedstid op til bylden var min hest, som ellers ikke har fejlet noget i 13 år, on and off halt. Smed og dyrlæge blev tilkaldt men de kunne ikke finde årsagen. En fredag aften blev han pludselig meget halt. Næste morgen stod/gik han på 3 ben. Hvis han skulle støtte på det syge ben, gik han kun på tåen. Min egen dyrlæge havde fri og den tilfældige dyrlæge som jeg ringede til, mente ikke at den ville kunne skæres ud endnu da sådan en åbenbart skal samle sig. Søndag ville han pludselig kun gå på ballen. Min egen dyrlæge kom mandag morgen. Hun fik lynhurtigt lokaliseret bylden, og da hun skar den ud fossede det ud med betændelse. Det var lige før hestebassen sukkede af lettelse. Hun gav ham et ordentligt skud smertestillende og antibiotika, derefter små sov han resten af dagen. Jeg fik en recept på både antibiotika og smertestillende til de næste 5 dage. Ud over dette skulle jeg bade hans hov i vand med medi-skrub 2 gange om dagen og sætte gaze med klorhexidin op i hoven i det hul dyrlægen havde skåret, ligeledes 2 gange om dagen. Jeg købte sådan en smart gummistøvle som dels kan bruges til at bade hove i til heste der er vandskræk. Det er min heldigvis ikke, men jeg brugte støvlen således han kunne komme på fold efter 3 dage, med støvlen på. Dette for at holde mudder væk fra hoven. Gummistøvlen måtte han kun have på i max 6-7 timer pr dag hvilket jo var passende i forhold til at være på fold i de lyse timer. Altså ikke noget med at stå inde i boksen med gummistøvlen på. Jeg har efterfølgende evalueret forløbet med min dyrlæge som bestemt ikke mener at der blev handlet korrekt af den tilfældige dyrlæge i første omgang. Hesten havde p... ondt og burde derfor have haft smertestillende, selvom hovbylden ikke kunne skæres på det tidspunkt. Hun mener ikke det er i overensstemmelse med dyreværnsloven at lade en hest gå på/stå stille på 3 ben gennem en hel weekend uden smertestillende. Det er nu 14 dage siden og hestebasse er helt frisk igen. Han har stadig en forbinding oppe i hoven som jeg skifter 1 gang om dagen. God bedring
Du må undskylde mit lidt hårde svar til dig TS, men du må altså ikke bare lade stå til, en hovbyld er noget af det mest smertefulde og din hest skal altså have hjælp. det mindste du kan gøre er at sørge for at bylden trækker sig sommen og kommer ud samt at hullet som smeden har skåret bliver holdt frit. det gør man med sæbevand, varmt vand og sæbespåner - hvis du ikke kan klare det, må du lave et grødomslag af hørfrø der er kogt som du kommer rundt om hoven i et klæde (det er bare besværligt) alternativt kan du rense hoven med en vandflaske (plastik) som du laver hul i, så du kan sprøjte vand + sæbe i hoven du skal have hoven i vandbad eller alternative de andre muligheder mindst 3 gang om dagen. Jeg giver intet for at du ikke tør behandle din hest, det er simpelthen for lavt. kan du ikke bruge en af ovenstående muligheder må du selv finde en løsning, men hjælp det skal din hest altså have. Kontakt en anden dyrlæge og få noget smertestillende til hesten.
Jeg har aldrig haft en hest med en hovbyld, så kender ikke meget til det. Men har hørt det gør skrækkeligt ondt på hesten  Du er dog heldig i og med du bor i nærheden af Johanne Hvid. Hun er den bedste dyrlæge som findes, sød, sympatisk og alle heste elsker hende. Få hende ud, hun kan udfører mirakler   Ville ønske hun stadig var i Herning, så vi kunne bruge hende.. Kender desværre ingen smede i området Held og lykke med opgaven .
indtil du får vænnet din hest ordentligt til vand, kan du gå på apoteket og købe deres største injektionssprøjte de har. fyld den med sæbevand og sprøjt det ind hvor hovbylden er (pas på du ikke bliver losset ind i næste uge når du gør det) start forsigtigt, så du ikke bare fyrer en stråle sæbevand ind på det ømme område. når du har stået og gjort dette en håndfuld gange et par gange dagligt, har hesten som minimum vænnet sig til at have våde fødder. derfra kan du evt. arbejde dig videre med at øve den i at stå med tæerne i vand... fordelen ved denne fremgangsmåde er, at du får renset hovbylden og ikke bare lader stå til...
det lyder som om du kun har   med dyrlægen,- hvis ikke hesten er blevet   af dyrlægen skal du insistere på det. en hovbyld gør, som du selv skriver, sindssygt ond, og er ikke noget hesten bare skal have lov at stå med. hvis smeden så oveni købet har skåret hul ind til bylden, er der jo helt åbent for at skidt og snavs kan komme ind,- og så får du først et problem...
Er bestemt ikke typen der bare lader stå til. Tværtimod. der er ingen som kan lide at se sin hest i smerte. om i vil tro det eller ej er vand umuligt. Har haft hende i 8 år og er ikke lykkes mig endnu. (Hun har haft en grum fortid) men hun får lagt nyt hørfrø omslag hver dag, så dem proces er der styr på. Men er bange for det er smedes arbejde der har forværet det. det jeg egentlig spørg efter er : en god smed og dyrlæge. Vil prøve at kontakte Johanne, og få hende ud i morgen. Og håbe hun ser det som jeg selv ser det i stedet for de andre dyrlæger jeg har kontaktet. hvor og kan den 'gummi støvle' købes hende? Vill være guld værd.
Der er intet huld i hoven som ved en normal hovbyld. Den sad i spidsen af neglen, at smeden har taget det hele, hvis i forstår. så enten er byld ikke færdig udviklet ellers er det smede arbejdet..
Mia N Jeg ville altså sådan ønske du læste hvad vi skrev, en hovbyld er ikke verden undergang, hvis du behandler den korrekt. men du bliver ved med at undslå dig at behandle din hest selv, det er altså ikke ok. en hest der ikke kan behandles for en hovbyld med en balje vand, har et problem, og det skal løses. Prøv at læs trådene igen og igen, indtil du forstår at det er dit ansvar at lære din hest, fortid eller ej, at belive behandlet. hvorfor tror du at vi andre, står med 1, 2, og 3 års plage, og pjasker med vand i baljer, med klippe maskiner der larmer mere end normalt, går i vandpytter, mellem maskiner osv. osv. det er for at forberede dem på livets realiteter, for at de heste vi avler ikke skal stå i en situation som din, nemlige ikke at kunne blive behandlet fordi der mangler opdragelse og læring. Hvis du er bange for din hest, må du bede andre om hjælp - der er ingen hestemennesker med hjertet på rettet sted der ikke vil hjælpe en hest i smerte. når du skriver at bylden ikke er færdig udviklet, så betyder det sæbevand, for det er sæbevandet der er med til at udvikle bylden så den kan komme ud.
Den gummi støvle du nævner, hvor har du skaffet sådan en henne ? Har du evt et Link ?
hovhov Jette-stald Møllegården. Nu er det vist dig der ikke læser det der bliver skrevet. Som jeg læser det skyldes hestens vandskræk et traume den har fået tidligere i livet pga. nogle ubehagelige oplevelser. TS læser jo netop hvad i skriver, hun giver hørfrø omslag, og beder om oplysninger om den omtalte "gummistøvle" så hun er bestemt ikke ligeglad. Men jeg synes du TS skal få en dyrlæge ud og kigge. Jeg kan anbefale Frijsenborggruppen.
Fra alle mine folde er der adgang til skur, KÆMPE STORE træstammer til at klø sig på, eng-areal, kuperet-areal og et højtliggende areal hvor vinden ofte blæser flyvende kryb væk. Derudover er der det meste af året et vandhul nede på engen, som hestene tit foretrækker at drikke af end fra deres vandtrug. Foldene er indhegnet med solidt og sikkert træhegn... ja jeg praler lidt men jeg er sku også både stolt og MEGET glad for mine foldforhold. Mvh Nell
Er der græs, et par klatter med b.la. stabil grus, der flittigt bruges til rulning, en række kraftige piletræer, der er perfekt til kløning, dog har min vallak væltet et af dem  Til højre uden for billedet har vi en lille bakketop og bag piletræerne et murstenshus til ly/læ for vind og vejr.. Ved leddene grus og sten.. Sommerfolden er bare græs, men med mulighed for at komme ind i huset..    Dejlig folde i mine øjne.. 
På den fold hesten går på nu, er der lidt træer til læ og til at gnubbe sig på, og så selvfølgelig alm. stødhegn. Jeg kan ikke forstå at nogen mener at det sikkerste er et træhegn, min gamle hest ville aldrig kunne have gået i sådan en fold, han sprang bare over når han ikke gad være i folden mere, og det var uanset om det var en strømførende tråd på indersiden af hegnet. Han har præsteret flere gange at springe over et 1,5 meter højt hegn, når han ikke gad gå der mere. For ham var et kohegn faktisk bedre, det respekteret han.
Her er der et læskur på vores vinterfold og 3-4 træer til skygge/gnubning. Desuden er der et traktordæk til udfodring af hø/wrap/frøgræs eller halm. Ellers er der ikke nogen specielle ting her  Mvh Vicky
Vores fold indeholder mange forskellige træer, en lille hæk og en stor bakke. Der er milighed for at finde rimelig læ, og det modsatte, og der er altid et skyggested om sommeren. Hvis ikke man har "rigtige" træer på sin mark, vil jeg helt klart anbefale at man sætter en kraftig pæl op til kløpind (Min pony ville dø uden træerne! Efter at vi har fået hestene hjem og kan se hvordan de bruger træerne og bakken, har jeg ærlig talt lidt ondt af de heste der bare står på en flad firkant uden nogen former for at bevæge sig i et varieret landskab og uden skygge om sommeren.. Mvh Janne
vores vinterfolde er sandfolde som er helt tørre hele vinteren. De er lidt kuperet og der er træ på nogen af dem. Vores sommerfolde er der græs på og de er også en smule kuperet.
På min løsdriftsfold er der ikke andet end græs. Der er godt nok natur/lå hegn hele vejen rundt langs elhegnet, men ellers intet.. Derfor har jeg gravet en rigtig stor træstamme ned i jorden som de bruger som "kløpind".. Inde i løsdriftstalden har jeg så sat et par klømåtter i gummi op, så de kan stå inde og klø sig. Ellers kan de også klø sig op af selve staldindgangene, der er lavet af store træstammer.. Carina
læs dog hvad jeg skriver, det er ejer ansvar at træne, om det er et traume eller ej - så hjælper det jo ikke hesten at lade være. og nej, det er ikke smart at skulle træne sin hest midt i problemet. det er fint at give grødomslag og prøve at finde gummistøvler, men nu er der altså gået 3 dage uden bedring iflg. ts - uden dyrlæge uden smertestillende ja, jeg synes det er synd
Tak for lidt opbakning, kan se du forstår hvad jeg skriver.ved ikke hvor Jette-stald læser jeg ikke tager ansvar. jette-stald : undskyld mig, men hvad fanden bilder du dig ind. læs mit spørgsmål!!!! Står der på noget tidspunkt jeg ikke vil tage ansvar for min hest? NEJ, det gør der ikke. om jeg er bange for hende, HELLER IKKE, så var hun solgt for længst. Gider ikke bruge min tid på at forklare dig hendes triste for historie. og jo i dag er der sket fremskridt, men man får ikke ligefrem lyst til at opdatere dig. til jer andre, der er sket fremskridt i dag, så jeg forsætter stadig med grødomslag, og er i kontakt med dyrlæge. smeden siger det nok skal gå UDEN sæbevand, så længe jeg forsætter med omslag. god nytår.
Hvis du Googler dette vil du kunne finde den i diverse webshops. Den er genial.
Tusind tak. Vil tjekke det med det samme.
Hvordan med str? Hun er en araber/new forest bla, på 147cm. Kan du hjælpe?
Kære Trådstarter Velkommen i klubben for hesteejere med hovbylder / hovknusninger  Jeg ville da klart anbefale dig at lave et vådomslag (indpakning af hoven), altså lave en lille blanding sæbespåner, dyppe en køkkensvamp i dem, lægge det på området i hoven der skal behandles, derefter lægges en pose udover (skal kun dække svampen), hvor du så pakker hoven ind i en flexbandage (der er til 3 gange i en bandage, så lad være med at bruge mere end nødvendigt) og derefter pakker du hoven ind i gaffa. Lad det gerne sidde natten over. Det er effektivt! Hilsen en i samme båd - dog er min lidt mere velopdragen  Altså hvis man ser bort fra, at han selv piller det hele af igen, lige så hurtigt som jeg lægger det på  ... men bandagen virker bare super og er lidt nemmere. Her ses min pruhest med omtalte vådomslag, magnet klokke og Back on Track omslag.  
Jeg vil tro at du skal bruge en medium/ str 2 men hvis den udelukkende skal bruges til at bade hoven/benet ville jeg vælge den største størrelse. Så er den nemmere at få af og på.
På avderød rideudstyrs hjemmeside kan du se målene på størrelserne
Det kan siges ganske kort! Vil du ha, at din hest bliver rask og rengående ugen, eller er du ligeglad med det! hullet efter bylden skal holdes rent og åbent i en tid, og det gør man med jævnlige og mindst en gang daglige bade i sæbevand. Man kan sætte rent vat op i hullet imellem vask, for at forebygge, at der kommer skidt op i hullet og danner nye bakterier til ny byld. Men når det så er sagt, så gider jeg ikke diskutere med dig! Ring til Flemming Reinholt Christiansen fra Jelshøj Hesteklinik. Han er en gammel garvet dyrlæge.
Jeg har ikke erfaring med grødomslag, så det vil jeg nødigt udtale mig om. Men jeg ved at støvlen er super. Både til hovbade på vandskrække heste og til at beskytte hoven mod urenheder ude fra. I øvrigt kan man også bruge 10 netto poser sat inde i hinanden sammen med en rulle gaffa tape med ca samme effekt. Dog ikke så holdbart i længden. Jeg har ikke rigtig forstået om der er et hul efter smedens arbejde eller om bovbylden lå så yderligt i tåen at han skar den væk ved helt alm beskæring? Når du senere skal træne vandskrækken ud af din hest, kan jeg i øvrigt anbefale tube spande. Du ved de der spande som fåes i masser af farver til havearbejde osv. Af en eller anden årsag er min erfaring at heste er knap så bange for at have hovene i dem som en alm sort spand. Måske fordi de mere bløde og eftergivende. Min hest er ikke vandskræk, men var tilsidst voldsomt træt at stå og glo med hovene i mediskrub bad flere gange om dagen. Det løste jeg ved at sætte en ikea pose fast på hans grime, med wrap i. Så kan du lige regne med han kunne stå stille imens han nød wrappen
For filen da, læs hva der står inden du angriber!! Hulet er klippet af. Så der er ikke nogen steder i hoven hvor der er hul og der kan sætte sig skidt.
Tak for svar. støvlen blir købt i morgen og så må det prøves. Er ret sikker på det lykkes, da det er fungere med grød omslaget. der er intet hul efter bylden, da den sad helt yderligt, og smeden tog det. Nu jeg bare i tvivl om, om der er mere tilbage alligevel, eller det er smedens (dårlige arbejde, efter min mening)arbejde. får en NY smed ud i denne uge. indtil videre hjælper grød omslaget lidt hver dag.
Jeg har læst! Hvis der er fjernet en byld, SÅ er der hul! Og det skal der også være! Det er netop derfor man bruger sæbevand! Bylder kan danne hele gange, hvis ikke man får stoppet betændelsen hurtigt, korrekt og effektivt!
Der er en der hører til i Århus som hedder Dennis Pedholt
Har du erfaringer med ham?
til dig MiaN jeg håber det "bare" er ømhed fordi den står lidt forkert, smeden har måske været nødt til at tage lidt rigeligt af hoven for at få hele bylden med. Jeg kan forstå at vores heste er samme blanding, hvilken af de 3 er det.
Måske lidt dumt spurgt, men kan det stadig være hovbylden, hvos den er skåret så meget væk at der ikke engang er hul efter den? Så ville jeg jo mene at det må være smedens arbejde og derfor kan hverken omslag eller bade vel hjælpe?
Hovbylder er noget øv, og kommer ofte pga dårlige smedearbejdet, for lange smedeintervaller, for dårlig boksmiljø, forkert fodring. Og så vil alle heste en gang imellem være uheldig og træde på en sten eller træde en sko halvt af e.l. Men har man generelt problem med hovbylder, så er det ovenstående man skal kigge på. og man skal ikke kimse af hovbylder, da man kan ende i store problemer hvis bylden går ovenud og laver kroniske fistler i hovvæggen. Mht træning af vandskræk, så har jeg haft god erfaring med at bruge en vaskebalje - den er lav og svær at vælte, og hesten kan flytte lidt på hoven og stadig blive i baljen. Man kan starte med at vænne hesten til at stå med hoven i baljen uden noget i, når man alligevel står og strigler eller nusser med den. Og så kan man lige så stille over flere gange begynde at hælde lidt vand i. Hesten reagerer ikke på vandet, før vandet er over kronranden og røre pelsen. Men start bare med lidt af gangen de første mange gange - for både at gøre hest OG ejer tryg ved proceduren. Ved en hovbyld vil hestene meget hurtig mærke en lindring med sæbevandet, som jo ikke behøver at nå over kronranden, hvis bylden er skåret ud for neden. Så de få gange jeg har oplevet hovbylder, der har hesten nydt at stå i sæbevandet, mens de bliver striglet eller mens jeg ordner stald. For hestens skyld skal man træne alle mulige ting med den, lige fra lille af, for at bla kunne bruge det til en evt skade. Dvs mine ungheste trænes med vandbalje og haveslange,mens de er raske. De trænes i at røre i munde, øre og ved kønsorganerne, mens de er raske osv. Og alt det for, at den dag, og den kommer til alle, at dyrlægen beordre vandbad, spuling af ben, smøre salve i øret e.l, at det ikke bliver et overgreb på hesten, men noget den kender til. Hvis man mener at man som ejer ikke kan håndterer det, så ville jeg få hjælp af en proff, som arbejder med hesteadfærd - Tina MJ, Torben Andersen, Tristan Tucker e.l. For så er det som ejer man skal træne og lærer noget omkring træning af heste. mvh charlotte